|  |  |  |
| --- | --- | --- |
| **REPUBLICA MOLDOVA**  **CONSILIUL RAIONAL**  **SÎNGEREI** |  | **РЕСПУБЛИКА МОЛДОВА**  **СЫНДЖЕРЕЙСКИЙ**  **РАЙОННЫЙ СОВЕТ** |

**EXTRAS**

**DECIZIE Nr. 6/5**

**din 2 august 2024**

**or. Sîngerei**

**Cu privire la organizarea recrutării tinerilor a.n. 2009**

**de către secția administrativ-militară a raionului Sîngerei**

Având în vedere:

Nota de Fundamentare cu privire la organizarea recrutării tinerilor a.n. 2009 de către Secția administrativ-militară a raionului Sîngerei;

În conformitate cu art. 43, alin. (2) al Legii nr. 436/2006 privind administraţia publică locală, art. 12 al Legii nr. 1245/2002 cu privire la pregătirea cetăţenilor pentru apărarea Patriei, Regulamentului privind activitatea administrativ-militară, aprobat prin Hotărârea Guvernului nr. 77/2001 și Regulamentul cu privire la încorporarea cetățenilor în serviciul militar în termen sau în cel cu termen redus, aprobat prin Hotărârea Guvernului nr. 864/2005,

Consiliul Raional,

**DECIDE:**

1. Se aprobă componenţa comisiei de recrutare a tinerilor născuţi în anul 2009, cu păstrarea salariului mediu lunar la locul de muncă (anexa Nr. 1).

1.1 În caz de eliberare a membrilor comisiei recrutare-încorporare din funcțiile deținute, atribuțiile lor în cadrul acesteia vor fi exercitate de persoanele desemnate în funcția respectivă, fără emiterea unei noi decizii.

1. Secţia administrativ-militară va organiza activitatea comisiei medico-militare și de recrutare-încorporare în perioada de la 03.02.2025 pâna la 31.03.2025.
2. Se aprobă componenţa de bază şi de rezervă a comisiei medico-militare pentru luarea în evidenţa militară a tinerilor a.n. 2009 (anexa Nr. 2).
3. Se recomandă Primarilor oraşelor, comunelor şi satului Rădoaia să perfecteze şi să prezinte actele necesare pentru completarea dosarelor personale ale tinerilor născuţi în anul 2009, conform punctului 21 (anexa nr. 9) din Hotărârea Guvernului nr. 864/2005.

5. Directorul IMSP „Spitalul raional Sîngerei” şi directorii IMSP „Centrelor de Sănătate” din raion necesită să asigure:

* examinarea medicală obligatorie gratuită a tinerilor a.n. 2009;
* repartizarea medicilor specialişti pentru efectuarea controlului medical a tinerilor a.n. 2009 conform graficului în perioada de la data de 03.02.2025 pâna la data de 31.03.2025 (anexa Nr. 3);
* rezervarea a 10 paturi în spitalul raional în perioada de recrutare pentru investigaţiile suplimentare şi concretizarea diagnosticului preventiv;
* păstrarea salariului mediu lunar la locul de muncă a medicilor implicaţi în procesul de recrutare.

1. Direcţia Educaţie în conlucrare cu APL-I, directorii de licee, gimnazii, vor asigura organizarea următoarelor activităţi:

* efectuarea de către psihologi (profesori) a testului psihologic „Raven” a tinerilor născuţi în anul 2009 şi prezentarea rezultatelor la comisia medico-militară şi de recrutare-încorporare;
* asigurarea prezenţei tinerilor născuţi în anul 2009 la comisia medico-militară;
* asigurarea prezentării de către asistentele medicale (din instituţiile de învăţământ) a cartelelor medicale, listelor nominale a recruţilor, care se află la evidenţa medicului de familie cu diferite patologii.

1. Se recomandă Inspectoratului de Poliţie a raionului Sîngerei să acorde ajutor la luarea în evidenţa militară a tinerilor a.n. 2009.
2. Se aprobă:

8.1 Programul de primire al analizelor şi supunerii examenului renthenologic şi electrocardiogramei între orele 08:00-11:00.

8.2 Programul activităţii comisiei medico-militare şi de recrutare-încorporare între orele 08:30-15:00.

1. Se recomandă conducătorilor organizaţiilor, întreprinderilor, instituţiilor din raion să contribuie la asigurarea recrutării tinerilor a.n. 2009 în secţia administrativ-militară şi în limita posibilităţilor să acorde ajutor tehnic.
2. Controlul asupra realizării prezentei decizii, se pune în sarcina Comisiei consultative pentru învăţământ, cultură, sport, tineret, ocrotirea sănătăţii, probleme sociale, turism şi culte (dnul Ion Roșca).
3. Prezenta decizie poate fi contestată la Judecătoria Bălți (sediul Central, str. Hotinului, 43) în termen de 30 zile de la data publicării, potrivit prevederilor Codului administrativ al Republicii Moldova nr.116/2018.

**Preşedintele şedinţei Victor BARCARI**

**CONTRASEMNAT:**

**Secretară interimară a Consiliului raional Angela MIHALIUC**

***Conform originalului:***

**Secretară interimară a Consiliului raional Angela MIHALIUC**

Anexa nr. 1

la decizia nr.\_6/5

din \_2 august\_2024

COMPONENŢA COMISIEI

de recrutare-încorporare privind recrutarea tinerilor a.n. 2009

**Preşedintele comisiei:**

Vera SERBUȘCA - Vicepreşedintă a raionului

**Vicepreşedintele comisiei:**

colonel, Evghen GORODENCO - Șef Secţie administrativ-militară

**Secretara comisiei:**

Nadejda CONDORACHI - Specialistă superioară, Secţie administrativ-militară

**Membrii comisiei:**

Marcel IONESII - Șef adjunct al SSP, șef al SIC al IP Sîngerei;

Serghei ZAGORUDCO - Specialist principal, Direcţie Educaţie;

Ludmila GALAGAN - Șefă interimară Secţie Asistență Medicală Specializată de

Ambulator, IMSP„Spitalul raional Sîngerei”;

Viorel ONCEANU - Șef Serviciul tineret şi sport;

Viorica Hadîrcă - Specialistă superioară, secţie administraţie publică.

Anexa nr. 2

la decizia nr.\_6/5

din \_2 august\_2024

COMPONENŢA COMISIEI

medico-militare privind recrutarea tinerilor a.n. 2009

***Preşedintele comisiei***:

***Preşedintele comisiei***: Ludmila GALAGAN – şefă interimară Secţie Asistență Medicală Specializată de Ambulator IMSP „Spitalul Raional Sîngerei”

Adela ROȘCA - medic infecționist (rezervă)

**Membrii comisiei medico-militare de bază:**

1. I.Roșca,V.Tabarcea - medic chirurg

2. A. Roşca - medic terapeut

3. R. Lopotenco - medic stomatolog

4. M. Cernogal - medic otalaringolog

5. N. Guțu - medic pediatru

6. V. Cucu - medic oftalmolog

7. N. Țîbîrnă - medic neuropatolog

8. O. Bunibaltă - medic dermatolog

9. A. Platon - medic psihiatru

**Membrii comisiei medico-militare de rezervă:**

1. S. Dimov, - medic chirurg

2. S. Platon - medic terapeut

3. P. Cecan - medic stomatolog

5. L. Hajevschi - medic neuropatolog

6. N. Cecan - medic dermatolog

7. O. Bunibaltă - medic otalaringolog

**Secretara comisiei medico-militare:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anexa nr. 3

la decizia nr.\_6/5

din \_2 august\_2024

Graficul

activităţii comisiei medico-militare și de recrutare-încorporare

|  |  |  |  |
| --- | --- | --- | --- |
| Nr.  d/o | Primăria | Data prezentării | Notă |
| 1 | Bălăşeşti | 03.02.2025 |  |
| 2 | Coşcodeni | 03.02.2025 |  |
| 3 | Bilicenii Noi | 04.02.2025 |  |
| 4 | Bilicenii Vechi | 04.02.2025 |  |
| 5 | Alexăndreni | 06.02.2025 |  |
| 6 | Biruinţa | 06.02.2025 |  |
| 7 | ȘP Alexandreni | 06.02.2025 |  |
| 8 | Bursuceni | 07.02.2025 |  |
| 9 | Ciuciueni | 07.02.2025 |  |
| 10 | Copăceni | 07.02.2025 |  |
| 11 | Chișcăreni | 10.02.2025 |  |
| 12 | Tăura Veche | 10.02.2025 |  |
| 13 | Cubolta | 11.02.2025 |  |
| 14 | Cotiujenii Mici | 11.02.2025 |  |
| 15 | Drăgăneşti | 11.02.2025 |  |
| 16 | Iezărenii Vechi | 13.02.2025 |  |
| 17 | Ţambula | 13.02.2025 |  |
| 18 | Dobrogea Veche | 13.02.2025 |  |
| 19 | Dumbrăvița | 14.02.2025 |  |
| 20 | Grigorăuca | 14.02.2025 |  |
| 21 | Heciul Nou | 14.02.2025 |  |
| 22 | Rădoaia | 17.02.2025 |  |
| 23 | Izvoare | 17.02.2025 |  |
| 24 | Prepeliţa | 18.02.2025 |  |
| 25 | Pepeni | 20.02.2025 |  |
| 26 | Sîngereii Noi | 21.02.2025 |  |
| 27 | Sîngerei:  L.T. „Olimp”  L.T. „M.Eminescu”  L.T. „D.Cantemir”  Gimn. „A.Crihan” | 24-25.02.2025  27.02.2025  27.02.2025  28.02.2025 |  |

***Perioada suplimentară activităţii comisiei medico-militare și de recrutare- încorporare***

***până la data de 31.03.2025.***